text: Força colles han exigit a les xarxes socials l'alliberament dels líders independentistes
  3 min. Barcelona 14/10/2019 11:31
  651x366 Pilars de 4 de la Colla Vella i els Castellers de Vilafranca a Canes Pilars de 4 de la Colla Vella i els Castellers de Vilafranca a Canes
  El món casteller s'ha mostrat els últims anys, en una àmplia majoria, en favor del referèndum d'autodeterminació, la independència de Catalunya i la llibertat dels presos polítics. Un cop oficialitzada la sentència del judici del Procés amb la condemna de fins a 13 anys de presó per sedició i malversació als líders independentistes, les colles, així com la Coordinadora de Colles Castelleres de Catalunya, han mostrat el seu rebuig a les xarxes socials.
  El cas més pròxim al món casteller és la condemna de Raül Romeva, membre dels Castellers de Sant Cugat, a 12 anys de presó. Els Gausacs, per tant, han expressat el rebuig a la sentència i el suport als seus familiars, dels quals afirmen que "sempre han rebut i seguiran rebent tot el nostre suport i escalf". Alhora, els vallesans han manifestat que se sumen a les mobilitzacions, que mostren "clarament" el seu "rebuig a la sentència emesa" i que estan "a favor del dret a decidir en un referèndum per a l'autodeterminació".
  Comunicat oficial dels Castellers de Sant Cugat. pic.twitter.com/QPgUqHTPK2
  — Castellers de Sant Cugat (@gausacs) October 14, 2019
  Aquest mateix matí a Canes, en una representació de la Colla Vella dels Xiquets de Valls i els Castellers de Vilafranca amb motiu de la presentació del documental Tocant el cel, han fet dos pilars de quatre amb pancartes a favor de la llibertat dels presos polítics. A nivell estrictament casteller, les colles també estan pendents de les diverses mobilitzacions per si s'ha de modificar o anul·lar algun dels assajos previstos per a aquesta setmana.
  Des de Cannes @verds i @collavella fem pinya en suport a les famílies dels presos polítics per aquesta injusta sentència. Pit i amunt! #castellers #unitat #Llibertatpresospolitics #Tsunamidemocratic #SentenciaProces pic.twitter.com/Zlom3UxlRF
  — Castellers de Vilafranca (@Verds) October 14, 2019
  Rebutgem la condemna injusta cap als líders polítics per convocar i celebrar un referèndum de manera pacífica. Defensem la pau, la democràcia i els drets fonamentals: #LlibertatPresesPolitiques! #castellers #castelleres #SentenciaProces pic.twitter.com/SXz7RpxleJ
  — Castellers Barcelona (@CdBCN) October 14, 2019
  Els Minyons de Terrassa mostrem el nostre total rebuig a la injusta sentència condemnatòria!
  Tot el suport i la solidaritat cap als presos polítics així com a les seves famílies! #castellers #llibertat #democràcia #Llibertatpresospolitics #Tsunamidemocratic #SentenciaProces pic.twitter.com/PaTk9FIw4H
  — Minyons Terrassa🎗 (@Minyons) October 14, 2019
  Des dels Castellers de Sants rebutgem aquesta sentència abusiva als presos polítics i exigim la seva llibertat.
  Us volem lliures! Ens veiem a les places i als carrers. #LlibertatPresosPolitics pic.twitter.com/81otsOkMOy
  — Castellers de Sants (@borinots) October 14, 2019
  Els Moixiganguers d'Igualada mostrem un total rebuig a les sentències imposades als presos polítics.
  Votar no és delicte, la llibertat no és negociable. #SentenciaProces #LlibertatPresosPolitics #castellers pic.twitter.com/fYZBJjz1v1